Foto: mvd.uz Qashqadaryo viloyatining Dehqonobod tumanida mudhish yo‘l-transport hodisasi ro‘y berdi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda. Ma’lum bo‘lishicha, 2 may kuni soat 23.30larda Surxondaryo viloyati Sherobod tumanida yashagan, 1994 y.t. Sh.A. o‘zining “Neksiya” rusumli avtomashinasini M-39 “Toshkent-Termiz” yo‘lining 1314-km.da haydab ketayotib boshqaruvni eplay olmay yo‘l chetidagi beton to‘siqqa borib urilgan. Natijada haydovchi Sh.A. va uning yo‘lovchisi, 1992 y.t. F.H. jarohat olib voqea joyida vafot etgan.